EA บวกเกือบ 5% หลังขยายลงทุนโรงสกัดน้ำมันปาล์ม-รฟฟ.ชีวมวล-ไบโอแมส เพิ่มความสามารถแข่งขัน
EA บวกเกือบ 5% หลังขยายลงทุนโรงสกัดน้ำมันปาล์ม-รฟฟ.ชีวมวล-ไบโอแมส เพิ่มความสามารถแข่งขัน ล่าสุดอยู่ที่ 43.25 บาท บวก 2 บาท หรือ 4.85% มูลค่าซื้อขาย 463.85 ล้านบาท
EA บวกเกือบ 5% หลังขยายลงทุนโรงสกัดน้ำมันปาล์ม-รฟฟ.ชีวมวล-ไบโอแมส เพิ่มความสามารถแข่งขัน ล่าสุดอยู่ที่ 43.25 บ. บวก 2 บ. หรือ 4.85% มูลค่าซื้อขาย 463.85 ลบ.
3 ก.ค. 2563

ผู้สื่อข่าวรายงานว่า ราคาหุ้น บริษัท พลังงานบริสุทธิ์ จำกัด (มหาชน) หรือ EA ล่าสุด ณ เวลา 11.14 น. อยู่ที่ 43.25 บาท บวก 2 บาท หรือ 4.85% สูงสุดที่ 43.50 บาท ต่ำสุดที่ 41.25 บาท ด้วยมูลค่าซื้อขาย 463.85 ล้านบาท

ทั้งนี้  EA เปิดเผยว่า การลงทุนของบริษัท คือ บริษัท อีเอ ปาล์ม เน็ตเวิร์ค (EPN) ในบริษัท กาญจนดิษฐ์น้ำมันปาล์ม จำกัด (KJD) ได้เสร็จสิ้นการดำเนินการเข้าซื้อหุ้นสามัญและจดทะเบียนกับกรมพัฒนาธุรกิจการค้า กระทรวงพาณิชย์ในวันที่ 1 กรกฎาคม 2563 เรียบร้อยแล้วหลังจากที่คณะกรรมการบริษัทอนุมัติการลงทุนเมื่อวันที่ 24  มกราคม 2563 โดย KJD ดำเนินธุรกิจหลักเกี่ยวกับโรงงานสกัดน้ำมันปาล์ม รวมถึงการพัฒนาโรงไฟฟ้าชีวมวล (Biomass) และโรงไฟฟ้าก๊าซชีวภาพ (Biogas) ที่จังหวัดสุราษฎร์ธานี
ทั้งนี้ EPN เข้าลงทุนซื้อหุ้นสามัญของ KJD ในสัดส่วน 75% ของจำนวนหุ้นสามัญที่ออกและจำหน่ายได้แล้วทั้งหมดของ KJD จากผู้ถือหุ้นเดิมของ KJD ในราคาหุ้นละ 111.20 บาท รวมมูลค่าการลงทุน 37,530,000 บาท โดยการเข้าลงทุนครั้งนี้เพื่อขยายและเพิ่มความสามารถในการแข่งขันของกลุ่มบริษัทฯ